குசல் மெண்டிஸ் கடந்த வருடம் அவுஸ்திரேலிய அணிக்கெதிராகப் பெற்றுக்கொண்ட அபார சதம் (176) மூலம் அனைவராலும் அறியப்பட்டிருந்தார். அதோடு மெண்டிசின் மேம்படுத்தப்பட்ட ஆட்டம் மூலம் இலங்கை கிரிக்கெட் அணி அப்போது டெஸ்ட் தரவரிசையில் முதலிடத்தில் காணப்பட்டிருந்த அவுஸ்திரேலிய அணியினை 3-0 என டெஸ்ட் தொடரில் வைட் வொஷ் செய்து வரலாற்றுச் சிறப்புமிக்க வெற்றியொன்றினையும் பதிவு செய்திருந்தது.